**VEILEDER TIL MEDARBEIDERSAMTALEN**

Denne veilederen er et supplement i medarbeidersamtalen. Leder må vurdere hvilke temaer og spørsmål som er relevante for den den enkelte samtale.

### FOR ALLE ANSATTE

**Karriere- og kompetanseutvikling:**

Alle ansatte kan få tilbud om å utarbeide en skriftlig karriere- og kompetanseplan. Planen bør inneholde en konkretisering av mål innen karriere- og kompetanseutvikling og tiltak for å nå de enkelte målene.

Planen utarbeides i samarbeid mellom leder og medarbeider i et eget møte og følges opp i medarbeidersamtalen:

* Hvilke mål og tiltak arbeider medarbeider med nå?
* Hvordan går arbeidet?
* Hva kan tilrettelegges for at du skal ha for at du skal ha enda bedre forutsetninger til å lykkes med arbeidet? (Fra leders og medarbeiders hold?)

### FOR SÆRSKILTE MÅLGRUPPER

**For vitenskapelige ansatte som veileder PhD-kandidater eller postdoktorer:**

* Hvordan går veiledningen?
* Hva har fungert bra? Hva har vært utfordrende?
* Samtalen bør også dreie seg rundt temaer som nettverksbygging, karriere og veien videre.

**For senioransatte:**

* Har medarbeider tanker eller synspunkter rundt eventuelle endringer/tilrettelegginger i nåværende eller fremtidig arbeidshverdag?
* Hvordan kan NTNU bruke medarbeiders kompetanse og erfaringer på best mulig måte?

**For internasjonale medarbeidere (om kulturforståelse og integrering):**

* Hvordan opplever medarbeideren det å være en del av et norsk arbeidsliv? (Regelverk, policy, kultur)
* Trenger medarbeider hjelp til kunnskap/praktiske løsninger rundt forhold utenfor arbeidsplassen (f.eks. oppholdstillatelse, bolig, tilbud til familie, sosialt nettverk etc.)?
* Hva kan medarbeideren bidra med for å utvikle egen og andres kulturforståelse?
* Hvilke konkrete utfordringer/forbedringsområder bør tas tak i og hvordan?